Συντεταγμένες: 45°19′32″N 8°25′23″E﻿ / ﻿45.32556°N 8.42306°E﻿ / 45.32556; 8.42306

Το **Βερτσέλλι** (ιταλικά: *Vercelli*) είναι πόλη της Ιταλίας, στην περιφέρεια του Πεδεμοντίου (Πιεμόντε), έδρα της ομώνυμης επαρχίας με πληθυσμό 44.500 κατοίκους και έκταση 79,85 τ.χλμ..

Είναι μία από τις αρχαιότερες πόλεις της βόρειας Ιταλίας. Πιστεύεται ότι ιδρύθηκε περί το 600 π.Χ.

Βρίσκεται στην πεδιάδα του Πάδου, ανάμεσα στο Μιλάνο και το Τορίνο. Είναι σημαντικό κέντρο καλλιέργειας ρυζιού και περιβάλλεται από μεγάλους ορυζώνες που πλημμυρίζουν το καλοκαίρι.

Στο Βερτσέλλι βρίσκεται το αρχαιότερο δημόσιο πανεπιστήμιο, το οποίο ιδρύθηκε το 1228. Σήμερα στην πόλη στεγάζεται η Φιλοσοφική Σχολή του Πανεπιστημίου του Ανατολικού Πεδεμοντίου  Επίσης, λειτουργεί και παράρτημα του Πολυτεχνείου του Τορίνο.

Συνορεύει με τους δήμους: Ασιλιάνο Βερτσελλέζε, Μπόργκο Βερτσέλλι, Καρεζαναμπλότ, Ντεζάνα, Λινιάνα, Ολτσενένγκο, Παλέστρο, Πραρόλο, Σαλάσκο, Σάλι Βερτσελλέζε, Σαν Τζερμάνο Βερτσελλέζε, Βιλλάτα και Βιντσάλιο.

Η πλατεία Καβούρ και ο πύργος του Αγγέλου

Ιστορία
-------

Η πόλη πρωτοκατοικήθηκε από λιγουρικά φύλα με το όνομα *Vercellae* και σύντομα έγινε σημαντικό κέντρο.

Ο στρατηγός Φλάβιος Στίλιχος ανέκοψε εδώ την πορεία των Γότθων το 401. Μετά την εισβολή των Λογγοβάρδων, η πόλη περιήλθε στο δουκάτο της Ιβρέα. Από το 885 ανήκε στην δικαιοδοσία του επισκόπου, ο οποίος ήταν και κόμης του δουκάτου.

Το 1120 έγινε ανεξάρτητο κράτος και συμμετείχε στις λέγκες της Λομβαρδίας. Το καταστατικό της πόλης ήταν από τα σημαντικότερα του Μεσαίωνα. Το 1197 καταργήθηκε η δουλεία στα εκκλησιαστικά κτήματα. Το 1228 το Πανεπιστήμιο της Παβίας μεταφέρθηκε στο Βερτσέλλι όπου παρέμεινε ως τον 14ο αιώνα, χωρίς ωστόσο να αποκτήσει σημαντική αίγλη. Μόνο η νομική σχολή του πανεπιστημίου διατηρήθηκε.

Κατά τις συγκρούσεις μεταξύ Γουέλφων και Γιβελλίνων, η πόλη πέρασε από τον οίκο των Βισκόντι (1277), στον υποκόμη του Μιλάνου (1334) και τελικά στον Οίκο της Σαβοΐας (1427).

Το 1499 και το 1553 καταλήφθηκε από τους Γάλλους και το 1616 και το 1678 από τους Ισπανούς. Το 1704 υπέφερε μια μεγάλη πολιορκία από τους Γάλλους, οι οποίοι απέτυχαν να καταστρέψουν το κάστρο της πόλης. Ύστερα από αυτό, η πόλη ακολούθησε την τύχη της Σαβοΐας. Το 1821 το Βερτσέλλι απέκτησε Συνταγματική μοναρχία.

Η Βασιλική του Αγίου Ανδρέα

Μουσεία
-------

Στο **Μουσείο Μποργκόνια** *(Museo Borgogna)* υπάρχει μια μεγάλη συλλογή από πίνακες ζωγράφων του Πεδεμοντίου του 15ου και 16ου αιώνα, συμπεριλαμβανομένων έργων του Τιτσιάνο.

Στο **Μουσείο Καμίλο Λεόνε** *(Museo Camillo Leone)* βρίσκεται μια πλούσια συλλογή από αρχαιολογικά ευρήματα ιδιαίτερου ιστορικού και αρχιτεκτονικού ενδιαφέροντος.

Δημογραφική εξέλιξη
-------------------

| Έτος | Πληθυσμός |
| --- | --- |
| 1921 | 32.159 |
| 1931 | 38.581 |
| 1936 | 38.956 |
| 1951 | 42.159 |
| 1961 | 50.907 |
| 1971 | 56.494 |
| 1981 | 52.488 |
| 1991 | 49.458 |
| 2001 | 45.132 |

Αδελφοποιημένες πόλεις
----------------------

* Κάλιαρι, Ιταλία
* Αρλ, Γαλλία
* Τορτόζα, Ισπανία

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  Δεδομένα της ιταλικής στατιστικής υπηρεσίας Istat.
4. ↑  Πανεπιστήμιο του Ανατολικού Πεδεμοντίου Αρχειοθετήθηκε 2008-04-11 στο Wayback Machine..

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βερτσέλλι**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βερτσέλλι** |

* Vercelli.net
* Μουσείο Μποργκόνια *(Museo Borgogna)*
* Μουσείο Καμίλο Λεόνε *(Museo Camilo Leone)*

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
 Δήμοι της Επαρχίας του Βερτσέλλι |
| --- |
|  |
| 
Αλάνια Βαλσέζια · Αλμπάνο Βερτσελλέζε · Άλιτσε Καστέλλο · Άλτο Σερμέντσα · Αρμπόριο · Ασιλιάνο Βερτσελλέζε · Μπαλμούτσα · Μπαλόκκο · Μπιαντσέ · Μποτσολέτο · Μπόργκο Βερτσέλλι · Μπόργκο ντ'Άλε · Μποργκοσέζια · Μπουρόντσο · Καμπερτόνιο · Καρκόφορο · Καρεζάνα · Καρεζαναμπλότ · Καρίζιο · Καζανόβα Έλβο · Τσέλλιο κον Μπρέια · Τσερβάττο · Τσιλιάνο · Τσιβιάσκο · Κολλομπιάνο · Κοσταντσάνα · Κραβαλιάνα · Κρεσεντίνο · Κρόβα · Ντεζάνα · Φομπέλλο · Φοντανέττο Πο · Φορμιλιάνα · Γκαττινάρα · Γκισλαρένγκο · Γκρέτζο · Γκουαρνταμποζόνε · Λαμπόρο · Λέντα · Λινιάνα · Λιβόρνο Φερράρις · Λοτσόλο · Μόλλια · Μονκριβέλλο · Μόττα ντε' Κόντι · Ολτσενένγκο · Ολντένικο · Παλατσόλο Βερτσελλέζε · Περτένγκο · Πετσάνα · Πίλα · Πιόντε · Πόστουα · Πραρόλο · Κουαρόνα · Κουίντο Βερτσελλέζε · Ράσσα · Ριμέλλα · Ρίβε · Ροάζιο · Ρονσέκκο · Ρόσσα · Ροβασέντα · Σαλάσκο · Σάλι Βερτσελλέζε · Σαλούτζα · Σαν Τζερμάνο Βερτσελλέζε · Σαν Τζάκομο Βερτσελλέζε · Σαντιά · Σκόπα · Σκοπέλλο · Σερραβάλλε Σέζια · Στροππιάνα · Τριτσέρρο · Τρίνο · Τροντσάνο Βερτσελλέζε · Βαλντούτζα · Βαράλλο · Βερτσέλλι · Βιλλαρμπόιτ · Βιλλάτα · Βόκκα | Provincia di Vercelli-Stemma.svg |
|  |
| 
**Δήμοι του Πεδεμοντίου** |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123150932
* LCCN: n80040568
* GND: 4119399-4
* SUDOC: 119904012
* NKC: ge416437

 |

 |